Diari Oficial de la Generalitat Valenciana


Sumari del DOGV 6014, del 15-05-2009 (2009/5233)

ORDE de 7 de maig de 2009, de la consellera de Justícia i Administracions Públiques, per la qual es regula i convoca el Fons d'Ajudes Socials de l'any 2008 per al personal laboral al servici de l'administració del Consell i dels seus organismes autònoms.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6014

Data del DOGV
:   15-05-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/5233


Data del document
:   07-05-2009

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda social
    * ajuda pública
    * personal contractat
    * funcionari
    * suport econòmic
    * funció pública

ORDE de 7 de maig de 2009, de la consellera de Justícia i Administracions Públiques, per la qual es regula i convoca el Fons d'Ajudes Socials de l'any 2008 per al personal laboral al servici de l'administració del Consell i dels seus organismes autònoms. [2009/5233]
La Direcció General d'Administració Autonòmica, d'una banda, i les Organitzacions Sindicals UGT-PV i CCOO-PV, de l'altra, van subscriure el 30 de setembre de 2005 al si de la Comissió d'Interpretació, Vigilància i Estudi, d'ara en d'avant CIVE, del II Conveni Col·lectiu per al personal laboral al servici de l'administració autonòmica, un acord per a l'adopció dels criteris de distribució del fons d'ajudes socials dels anys 2000, 2001, 2002, 2003, 2004, 2005 i següents. El fons s'establix en l'article 29.3 del II Conveni Col·lectiu.
L'esmentat Acord de la CIVE preveia que els criteris de distribució dels fons d'ajudes socials de l'any 2005 i següents foren diferents del criteri de la quantia lineal per mes treballat que va inspirar l'Orde de 21 de novembre de 2005 de la Conselleria de Justícia, Interior i Administracions Públiques per als anys compresos entre el 2000 i 2004 i per això va caldre dictar l'Orde de la Conselleria de Justícia, Interior i Administracions Públiques, de 13 de desembre de 2006, per la qual es regulava el Fons d'Ajudes Socials per al personal laboral al servici de l'administració del Consell i dels seus organismes autònoms.
Finalitzada la tramitació de les Ajudes Socials de 2005 i, després de comprovar les necessitats reals del personal a qui adreçades, hom va convindre adequar-les a eixa realitat i a la seua finalitat. Amb esta finalitat es va negociar amb els membres de la CIVE i amb l'organització sindical CSI-CSIF, com a sindicat representatiu regulat en l'article 7.2 de la Llei Orgànica 11/1985, de 2 d'agost, de Llibertat Sindical, un nou Acord de data 25 d'octubre de 2007, publicat en el DOCV de 29 de novembre de 2007, el qual va requerir un adequat desplegament normatiu que recollira les modificacions al règim d'ajudes socials fruit d'eixa negociació així com les modificacions en el procediment, establides per a agilitzar la tramitació de les ajudes.
Este desplegament va concretar-se en l'Orde de 28 de desembre de 2007, de la Conselleria de Justícia i Administracions Públiques, per la qual es va regular i va convocar el Fons d'Ajudes Socials de l'any 2006 per al personal laboral al servici de les administració del Consell i els seus organismes autònoms.
Posteriorment, ja enguany, es va convocar el Fons d'Ajudes Socials 2007 mitjançant l'Orde de la Conselleria de Justícia i Administracions Públiques de 26 de febrer de 2009.
La present Orde, que regula i convoca el Fons d'Ajudes Socials de 2008, seguint el model de l'Orde de 28 de desembre de 2007, s'estructura en dos capítols. El primer, disposicions generals, regula l'àmbit d'aplicació, les modalitats, el procediment per a la gestió de les ajudes, la documentació que cal presentar i la Comissió del Fons d'Ajudes Socials que és l'encarregada de l'estudi i la gestió de les sol·licituds que es presenten. En este capítol, article 12, també es convoquen les ajudes per a l'any 2008.
En el capítol segon es regulen les disposicions específiques, com ara la documentació i els requisits específics per a cada modalitat d'ajuda i dites modalitats.
Finalment, cal assenyalar que l'annex I conté els models de sol·licitud de les ajudes.
Per tot el susdit, i després d'haver-se demanat informe l'Advocacia General de la Generalitat i complits la resta de tràmits procedents de l'article 43 de la Llei 5/1983, de 30 de desembre, del Consell, fent ús de les facultats que em conferix l'article 28.e) i el Decret 122/2007, de 27 de juliol del Consell, modificat pel Decret 31/2008, de 28 de març, del Consell
ORDENE
Capítol I
Disposicions generals
SECCIÓ 1ª. ÀMBIT D'APLICACIÓ I MODALITATS
Article 1. Prestació, objecte i contingut de les ajudes
1. Esta orde regula el contingut, el procediment de gestió i la resolució dels fons d'ajudes socials per al personal que haja prestat servicis en règim de dret laboral en l'administració del Consell i els seus organismes autònoms durant l'any 2008.
2. Les ajudes regulades en esta orde van encaminades a promoure el benestar social del personal laboral al servici de l'administració del Consell i dels seus organismes autònoms i el benestar dels seus familiars, sempre que queden acreditades les condicions que s'establisquen en cada cas.
3. Els fons d'ajudes socials seran gestionats mitjançant l'aplicació dels criteris compensatoris i progressius que tendisquen a beneficiar al nombre més gran de treballadors.
Article 2. Definicions
1. A l'efecte d'esta orde es considera unitat familiar la integrada pel sol·licitant i el cònjuge amb qui convisca, del qual no estiga separat legalment, o per la seua parella de fet i, si hi ha :
1r. Els fills que, com a màxim hagen complit els 25 anys durant l'any objecte de la convocatòria sempre que convisquen amb el sol·licitant i no perceben rendes; en el cas que la persona sol·licitant tinguera fills als quals els haguera d'abonar una pensió alimentària, podram ser inclososs dins de la seua unitat familiar, encara que no convisquen en el seu domicili.
2n. Els fills majors d'edat incapacitats judicialment subjectes a la pàtria potestat, prorrogada o rehabilitada, o amb grau de minusvalidesa igual o superior al 65% que no reben cap renda.
3r. Les persones amb 65 anys, complits durant l'any 2008, o majors d'esta edat, que acrediten parentiu de primer grau amb el sol·licitant, per consanguinitat o afinitat i convisquen en el domicili d'este i que no perceben rendes.
4t. Les persones incapacitades judicialment subjectes a tutela o curatela prorrogada o rehabilitada, o amb grau de minusvalidesa igual o superior al 65% que no reben cap renda i que acrediten segon grau de parentiu, per consanguinitat o afinitat, amb el sol·licitant en el domicili del qual hauran de conviure.
5é. Els menors sotmesos a tutela judicial o a situació derivada d'acolliment familiar permanent o preadoptiu de la persona sol·licitant, cònjuge o parella de fet.
2. Igualment, a l'efecte d'esta orde, s'entén per:
a) Parella de fet: qui respecte de la persona de referència manté una relació que pot acreditar-se a través de la inscripció en un registre públic oficial d'unions de fet;
b) Discapacitat: la condició de l'individu, la qual s'acredita mitjançant Certificat Oficial de Minusvalidesa expedit per la Conselleria competent en la matèria o, si fa el cas, per l'òrgan equivalent d'altres administracions públiques.
A l'efecte d'esta orde els termes minusvàlid i discapacitat s'entenen termes equivalents.
c) Víctima de violència de gènere: situació, la qual s'acreditarà mitjançant l'orde de protecció a favor de la víctima. Excepcionalment, serà títol d'acreditació d'esta situació, l'informe del Ministeri Fiscal que indique l'existència d'indicis que la treballadora afectada és víctima de violència de gènere fins que es dicte l'orde de protecció.
d) Familiar de primer grau en línia directa, per consanguinitat o afinitat: pares, fills, pares polítics.
e) Familiar de segon grau en línia directa o col·lateral, per consanguinitat: germans, avis, néts; o per afinitat: germans, avis i néts del cònjuge o parella de fet.
f) Percebre o tindre renda: a l'efecte d'esta orde s'entén per tindre renda l'obtenció d'unes quanties anuals que siguen iguals o superiors a les que anualment es determinen com a Indicador Públic de Renda d'Efectes Múltiples (IPREM anual).
g) Incapacitat judicial: situació declarada mitjançant sentència.
h) Import brut final: la quantia final reconeguda individualment a cada sol·licitud, després d'aplicar les regles de l'article 15.
L'import brut final coincidirà amb una de les categories següents: import brut màxim, import brut segons barem, import brut incrementat o import brut decrescut.
i) Coeficient de temps treballat: és el que resulta de dividir el nombre de mesos complets treballats, o períodes que sumen 30 dies naturals en actiu o en excedència voluntària per atenció de fills o de familiars, entre els 12 mesos de l'any.
Article 3. Modalitats d'ajudes socials
1. Les modalitats de les ajudes socials són:
a) Modalitat educativa.
b) Modalitat protètica i ortèsica.
c) Modalitat per a tractaments especials del sol·licitant i de les persones al seu càrrec.
d) Modalitat per a escoles infantils o guarderies.
e) Modalitat per a lloguer d'habitatge.
f) Modalitat per a reproducció assistida.
g) Modalitat per a despeses d'adopció internacional.
h) Modalitat per a al·lèrgies i intoleràncies.
2. Cada modalitat d'ajuda social constarà de les prestacions que es determinen en les disposicions específiques d'esta orde.
Article 4. Sol·licitants i beneficiaris
1. Podran sol·licitar les ajudes mencionades en l'article 3 tots els treballadors que durant un mínim de 30 dies naturals hagen estat en actiu o en excedència voluntària per atenció de fills o de familiars de l'administració del Consell de la Generalitat o dels seus organismes autònoms, en règim de dret laboral de caràcter fix, indefinit o temporal durant l'any 2008, amb la sol·licitud prèvia.
2. El personal que no haguera prestat servicis durant l'any complet objecte de la convocatòria veurà reduïda la quantia de l'ajuda proporcionalment al nombre de mesos naturals o períodes que sumen 30 dies de servicis prestats o en excedència per atenció de fills o familiars, sense perjuí d'altres reduccions que en els termes d'esta orde siga procedent aplicar a la seua quantia.
3. Els beneficiaris es determinaran per modalitat o, si fa el cas, per prestació d'ajuda.
4. Els sol·licitants no podran percebre més d'una ajuda per prestació, beneficiari i exercici econòmic.
5. En aquells supòsits en què dos sol·licitants tinguen beneficiaris comuns, només un d'ells causarà dret a favor d'estos per beneficiari, prestació i exercici econòmic. En el cas que estos sol·licitants formen part de la mateixa unitat familiar, la Comissió del Fons d'Ajudes Socials, acumularà les sol·licituds en un únic expedient de la manera més favorable als sol·licitants.
6. A més del sol·licitant, només podrà ser beneficiari d'alguna modalitat d'ajuda social qui siga membre de la unitat familiar.
Article 5. Requisits
1. El pagament pel qual se sol·licita l'ajuda ha d'haver-se produït entre l'1 de gener i el 31 de desembre de 2008, excepte el que es disposa per a l'ajuda educativa.
2. Les sol·licituds, segons la modalitat, han de reunir els requisits que per a cada una d'elles s'especifiquen en el capítol II, sense perjuí de les incompatibilitats de l'article 19 d'esta orde.
SECCIÓ 2ª. COMISSIÓ DEL FONS D'AJUDES SOCIALS
Article 6. Comissió del Fons d'Ajudes Socials
1. La Comissió del Fons d'Ajudes Socials, d'ara en avant COFOSO, serà l'encarregada de l'estudi i gestió de les sol·licituds que es presenten amb l'assistència tècnica del servici competent en matèria de relacions sindicals.
2. La COFOSO és un òrgan paritari integrat per representants de l'administració del Consell i dels seus organismes autònoms i per representants dels sindicats assenyalats en l'apartat 4.
3. La representació de l'administració estarà composta pel mateix nombre de membres que el total de representants de les organitzacions sindicals i els seus respectius suplents. Estos seran proposats per la Direcció General competent en matèria de funció pública.
4. Cada una de les organitzacions sindicals amb representació en la Comissió d'Interpretació, Vigilància i Estudi del II Conveni Col·lectiu del personal laboral al servici de l'administració autonòmica proposarà a dos representants de la seua organització sindical i als dos suplents. Així mateix. proposaran dos representants, i els seus suplents, les organitzacions sindicals que tinguen la condició de representatives en l'àmbit laboral conforme a l'article 7.2 de la Llei Orgànica 11/1985, de 2 d'agost, de Llibertat Sindical.
5. La presidència i secretaria de la COFOSO recauran en els representants de l'administració.
6. El règim jurídic d'este òrgan col·legiat serà l'establit en el títol II, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
7. Igualment, els membres de la COFOSO estaran sotmesos a les causes d'abstenció i recusació previstes en la llei esmentada, en l'apartat 6.
SECCIÓ 3ª. DOCUMENTACIÓ
Article 7. Models i instància
1. Els models que s'utilitzaran per a demanar estes ajudes són els que s'aproven en l'annex I d'esta orde i la seua descripció és la següent:
a) Model A, sol·licitud general del fons d'ajudes socials del personal laboral de l'any 2008.
b) Model B, sol·licitud específica d'ajudes per beneficiari del fons d'ajudes socials del personal laboral de l'any 2008.
2. Els models estaran disponibles a les oficines públiques de l'annex II i en la pàgina web de la Conselleria competent en matèria de funció pública amb l'adequat direccionament.
3. La instància dels sol·licitants constarà, obligatòriament, d'un model A i de tants models B com a beneficiaris per als quals se sol·licite.
4. En el model A es farà constar el nombre total de models que es presenten incloent-hi en el còmput el model de sol·licitud general.
5. La instància s'acompanyarà dels documents que resulten obligatoris d'acord amb el que disposen els articles 8 i 9.
Article 8. Documentació general
1. El personal laboral que va presentar la sol·licitud d'ajudes socials de 2007 estarà exempt de presentar la documentació de l'apartat 2, excepte en cas de modificació de la seua situació personal.
La COFOSO estudiarà la documentació general aportada al seu expedient i, si és fal cas, a través del tràmit de l'article 14 sol·licitarà la documentació que considere necessària per a actualitzar les dades que es requerisquen.
2. Els sol·licitants, a l'efecte d'acreditar els membres que integren la seua unitat familiar, presentaran obligatòriament junt amb la seua sol·licitud la documentació següent:
a) Fotocòpies confrontades del DNI del sol·licitant i de tots els membres que integren la seua unitat familiar, confrontades per funcionari públic.
b) Certificat de convivència expedit per l'Ajuntament de residència per a determinar els membres integrants de la unitat familiar o certificat d'empadronament, amb el número d'orde d'inscripció de tots els membres empadronats en el domicili del sol·licitant.
c) Fotocòpia confrontada per funcionari públic del llibre de família complet o del certificat del registre d'unions de fet que acredite la inscripció en el registre.
d) Si fa el cas, fotocòpia confrontada del certificat oficial de minusvalidesa expedit per la Conselleria competent en la matèria o, si fa el cas, per l'òrgan equivalent d'altres administracions públiques.
e) En cas de separació o divorci s'acreditarà la situació mitjançant la corresponent fotocòpia confrontada de la sentència i del conveni regulador.
f) En cas de sol·licitar ajudes per a fills que no convisquen amb el sol·licitant i als quals este tinga que pagar la pensió alimentària, caldrà presentar les fotocòpies confrontades del conveni regulador o de la sentència i els rebuts que acrediten la la transferència o l'abonament de la pensió alimentària.
g) En cas d'incapacitació judicial, fotocòpia confrontada de la sentència que ho acredite.
h) Quan siga procedent, còpia confrontada de la resolució judicial o document de formalització de l'acolliment familiar permanent o preadoptiu.
3. Si el sol·licitant no presenta el certificat de convivència junt amb el seu model A o no el presenta després de ser-ho requeri, a través del tràmit previst en l'article 14, la seua sol·licitud es tramitarà com si fóra el sol·licitant l'únic membre integrant de la seua unitat familiar a tots els efectes.
Article 9. Documentació específica
1. Junt amb la seua sol·licitud i els documents que s'enumeren en l'article 8 l'interessat presentarà els documents específics requerits en el capítol II per a cada modalitat d'ajuda que sol·licitada.
2. De la documentació específica s'han d'aportar els documents originals. No seran admesos ni tinguts en compte els documents que no complisquen este requisit.
3. Publicada la resolució de l'article 17, per la qual es resolga el procediment, els sol·licitants podran demanar la devolució de les factures originals que es van aportar junt amb la sol·licitud.
Les factures que continguen un import subvencionat seran segellades abans de tornar-les amb referència a les ajudes socials per les quals han sigut subvencionades.
Article 10. Disposicions comunes a la documentació
1. No tindran validesa els documents aportats amb esmenes o ratllades.
2. A la vista de la documentació aportada, la COFOSO podrà acordar, si fa el cas, l'admissió de documents equivalents als exigits sempre que acrediten fefaentment les circumstàncies o dades corresponents.
3. Si per qualsevol circumstància els documents exigits no foren prou acreditatius, la COFOSO podrà exigir la documentació complementària que, a este efecte, calga.
Article 11. Informació fiscal dels membres de la unitat familiar
La informació per a acreditar els rendiments íntegres percebuts per la unitat familiar serà obtinguda directament de la base de dades de l'Agència Estatal d'Administració Tributària per la Direcció General competent en matèria de Funció Pública amb l'autorització prèvia de la persona interessada i dels membres que integren la seua unitat familiar amb 16 anys complits l'any objecte de la convocatòria, la qual es farà constar en el model de sol·licitud general.
En el cas que en les sol·licituds no consten estes autoritzacions, es requerirà de la persona interessada, a través del tràmit de l'article 14.1, perquè complete el seu expedient i es tindrà per desistit en el cas de no completar-lo, d'acord amb el que disposa l'article 71.1 de la Llei 30/1992, de 26 de novembre.
SECCIÓ 4ª. PROCEDIMENT
Article 12. Convocatòria de les ajudes
1. Conforme a l'article 69 de la Llei 30/1992, es convoquen d'ofici les Ajudes Socials de l'any 2008.
2. Els extrems que regixen la convocatòria d'enguany són els següents:
a) La quantia que es destinarà al Fons d'Ajudes Socials 2008 és de 356.267,57 euros.
b) La partida pressupostària a càrrec de la qual s'efectuaran els pagaments és la 76.90.69.692.65.05 corresponent a l'exercici pressupostari de 2009.
c) Els membres de la Comissió del Fons d'Ajudes Socials per a 2008 i els seus suplents són els que s'indiquen en l'annex IV.
d) El curs acadèmic pel qual sol·licitar les ajudes educatives és el 2008/2009.
e) La quantia de l'IPREM anual per a l'any objecte de la convocatòria és de 6.112,80 euros.
Article 13. Presentació de sol·licituds per les persones interessades
1. Les sol·licituds, en els models oficials aprovats en l'annex I, junt amb la documentació que s'assenyala en els articles 8 i 9 es presentaran en les oficines que es relacionen en l'annex II o en qualsevol punt Prop de la Generalitat i, també, en qualsevol de les oficines públiques que corresponguen, de conformitat amb el que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2. Les sol·licituds es presentaran en el termini d'un mes a comptar des de l'endemà de la publicació en el DOCV d'esta orde.
Article 14. Instrucció del procediment
1. La COFOSO revisarà les sol·licituds presentades i, després de la comprovació de les documentació general i de la documentació específica de cada modalitat d'ajuda sol·licitada, requerirà de les persones interessades perquè en un termini de 10 dies hàbils esmenen la falta, amb la indicació que de no fer-ho, se'sl tindrà per desistits, bé de la seua sol·licitud si no aporta la documentació general, o bé de la petició concreta d'una ajuda, en el cas de no presentar la documentació específica d'esta, prèvia resolució, la qual haurà de ser dictada en els termes de l'article 42 de la Llei 30/1992, de 26 de novembre.
2. Amb este finalitat, es publicaran en els taulers d'anuncis de les oficines públiques de l'annex II i en la pàgina web de la Conselleria competent en matèria de funció pública, amb l'adequat direccionament, els llistats següents:
a) Primer llistat, la relació de les sol·licituds admeses que no precisen esmena.
b) Segon llistat, la relació de les sol·licituds admeses a les quals, a trevés de notificació individual se'ls requerirà que esmenen la seua sol·licitud.
c) Tercer llistat, la relació de sol·licitants les sol·licituds dels quals no siguen admeses a tràmit i els motius corresponents.
Per necessitats de gestió, la COFOSO podrà decidir la publicació d'altres llistats que continguen informació diferent.
Article 15. Regles per a la determinació de l'import brut final de cada ajuda
1. Resoltes les al·legacions presentades, es realitzaran les operacions necessàries per a obtindre l'import brut final de cada una de les sol·licituds admeses d'acord amb els càlculs següents:
a) Primerament es calcularà l'import brut màxim de cada sol·licitud. Per a això, en cada una de les prestacions admeses s'ajustarà l'import sol·licitat i revisat per la COFOSO als límits establits en l'annex V, en el cas que l'import de les factures siga superior a estos. En cap cas no es podrà abonar una quantitat superior a l'import de la factura.
b) Se sumaran tots els imports obtinguts d'acord amb el que disposa l'apartat A).
c) Posteriorment, s'aplicarà el coeficient de temps treballat de la persona sol·licitant a l'import obtingut en l'apartat B). Amb esta operació generarà l'import brut màxim.
2. Si els recursos pressupostats són suficients per a satisfer l'import brut màxim de totes les sol·licituds este serà l'import brut final.
3. Si els recursos pressupostats són insuficients per a satisfer la suma dels imports bruts màxims de totes les sol·licituds s'aplicarà, a l'import brut de cada sol·licitud, el coeficient de la taula de l'annex III que li corresponga. Amb esta operació es genera l'import brut segons barem.
El coeficient aplicable és el que resulta de la intersecció de la columna rendiments íntegres percebuts per la unitat familiar i de la fila membres integrants de la unitat familiar segons les dades de cada sol·licitud.
4. Si els recursos pressupostats són suficients per a satisfer la suma de l'import brut segons el barem de totes les sol·licituds, els imports bruts segons barem individuals s'incrementaran mitjançant un procediment proporcional i iteratiu fins que s'esgote el pressupost o s'aconseguisca l'import brut màxim de la sol·licitud, la qual és la quantia bruta màxima que es pot reconéixer per sol·licitud. La quantitat així obtinguda rep el nom d'import brut incrementat.
Si al contrari els recursos pressupostats resulten insuficients, s'aplicarà el coeficient de reducció necessari, el qual serà el mateix per a totes les sol·licituds, fins a esgotar, sense excedir-los, els recursos pressupostats. L'import així obtingut serà l'import brut decrescut.
Article 16. Proposta de resolució
La Comissió del Fons d'Ajudes Socials, una vegada efectuats els càlculs, redactarà la proposta de resolució, la qual serà elevada al director general competent en matèria de funció pública.
Article 17. Resolució del procediment
1. La resolució del director general competent en matèria de funció pública que pose fi al procediment es publicarà en el DOCV i contindrà:
a) Un llistat amb la relació de les persones a les quals s'hagen reconegut alguna ajuda i la quantia total bruta que percebrà. Posteriorment, mitjançant notificació, rebran el detall dels termes de la seua resolució.
b) Un altre llistat amb la relació de sol·licitants les peticions dels quals han sigut íntegrament desestimades.
2. El procediment es resoldrà en un termini màxim de sis mesos a comptar des de l'endemà de la publicació d'esta convocatòria.
3. Sense perjuí de l'obligació de resoldre de l'administració, el transcurs del període de l'apartat 2 sense que es dicte una resolució expressa no atorga cap dret als sol·licitants.
Article 18. Abonament de les ajudes
1. A les quantitats reconegudes se'ls aplicarà la retenció a compte de l'Impost sobre la Renda de les Persones Físiques en la quantia legalment establida.
2. A les quantitats reconegudes se'ls descomptarà, si fa el cas, la quota corresponent de la Seguretat Social.
3. L'ingrés de les quanties netes s'efectuarà:
a) Per al personal que es trobe en situació d'alta en la nòmina del personal al servici de l'administració del Consell o dels seus organismes autònoms en el moment en què es vaja a efectuar el pagament, a través del compte bancari que tinga indicat per a l'ingrés periòdic de la nòmina.
b) Per al personal que no estiga en situació d'alta en la nòmina del personal en el moment en què es vaja a efectuar el pagament, en el compte bancari que acredite el titular, previ requeriment d'eixa informació.
Article 19. Incompatibilitats
1. Les modalitats d'ajudes objecte d'esta orde són incompatibles amb la percepció d'altres de la mateixa naturalesa concedides per qualsevol organisme o entitat públic o privat, per a l'any objecte de la convocatòria.
2. No es concedirà cap tipus d'ajuda quan per esta prestació la Generalitat haja sufragat en tot o en part el motiu de l'ajuda.
Article 20. Falsedat en les sol·licituds
L'ocultació de dades, la falsedat en la documentació aportada o l'omissió de la requerida produirà la denegació de la modalitat d'ajuda sol·licitada o la pèrdua de la concedida, amb la devolució, en este últim cas, de les quantitats indegudament percebudes, amb independència de les responsabilitats, segons la legislació vigent.
Article 21. Tractament de dades de caràcter personal
1. Les dades de caràcter personal demanades per a la tramitació d'este procediment s'emmagatzemen en el fitxer de dades de caràcter personal que es va crear en l'article 21 de l'Orde de 28 de desembre de 2007, de la Conselleria de Justícia i Administracions Públiques, modificada per Orde de la mateixa Conselleria de 26 de febrer de 2009.
2. Les dades es destinen a les finalitats per a les quals hans igut demades i seran gestionades per personal degudament autoritzat.
3. El titular de l'òrgan responsable del fitxer adoptarà les mesures de gestió i organització necessàries per a assegurar la confidencialitat, seguretat i integritat de les dades, així com les conduents a fer efectives les garanties, drets i obligacions reconeguts en la Llei Orgànica 15/1999.
4. Les persones titulars de les dades de caràcter personal continguts en el fitxer podran exercir els drets d'accés, rectificació i cancel·lació davant de la Direcció General competent en matèria de funció pública.
CAPÍTOL II
Disposicions específiques dels fons
SECCIÓ 1ª. MODALITAT EDUCATIVA
Article 22. Prestacions
Esta modalitat consta de dues prestacions regulades cada una d'elles en una subsecció.
SUBSECCIÓ 1ª. PRESTACIÓ D'AJUDA EDUCATIVA
PER A ESTUDIS NO UNIVERSITARIS
Article 23. Contingut de la prestació
Esta prestació consistix en el pagament d'una ajuda econòmica la quantia del qual serà, com a màxim, per cada beneficiari de l'article 24, la que s'establix en l'annex V.
Article 24. Beneficiaris
Seran beneficiaris d'esta ajuda els fills del sol·licitant i del seu cònjuge o parella de fet que durant l'any de la convocatòria siguen alumnes d'educació infantil, primària, especial, educació secundària obligatòria, ensenyances mitjanes no universitàries i batxiller.
Article 25. Requisits
Els beneficiaris han de residir en l'habittage habitual del sol·licitant i així ha de constar en el certificat de convivència excepte el que disposa l'article 2.1.1) per als fills als quals el sol·licitant haja d'abonar la pensió alimentària.
Article 26. Documentació
Si se sol·licita ajuda per beneficiari nascut entre 1987 i 1993, ambdós anys inclosos, junt amb la sol·licitud i documentació a què es referixen els articles 8 i 9, es presentarà el certificat de la secretaria del centre docent que acredite quins estudis va cursar el beneficiari en eixe centre durant el curs acadèmic 2008/2009.
SUBSECCIÓ 2ª. PRESTACIÓ D'AJUDA EDUCATIVA
PER A ESTUDIS SUPERIORS
Article 27. Prestació
1. Esta prestació consistirà en una ajuda econòmica destinada a cobrir el cost de la matrícula de les despeses ocasionades pels beneficiaris de l'article 28 que cursen estudis d'educació superior impartits en les universitats públiques o en centres dependents de la Conselleria d'Educació, exceptuant-ne els cursos propis impartits per les universitats, els màsters, cursos d'extensió universitària i cursos de postgrau que estiguen avalats per matrícula de tercer cicle o doctorat.
2. Per als estudis universitaris, només s'abonarà la primera matrícula de cada assignatura.
Article 28. Beneficiaris i requisits
1. El beneficiari d'esta ajuda és el personal comprés en l'article 4.1, el seu cònjuge o parella de fet i els fills que siguen membres de la unitat familiar.
2. Els beneficiaris d'esta modalitat d'ajuda han d'estar matriculats i cursant estudis en les universitats públiques o centres dependents de la Conselleria d'Educació durant el curs acadèmic 2008/2009.
3. La percepció d'esta ajuda és incompatible amb la percepció pel beneficiari de beques, per a la mateixa prestació, que siguen procedents d'entitats públiques.
Article 29. Documentació
Junt amb la sol·licitud i documentació a què es referixen els articles 8 i 9 es presentarà la documentació següent:
a) Certificat expedit pel centre que acredite la formalització de la matrícula, el nombre de vegades que s'ha realitzat la matrícula de cada assignatura i si s'ha sol·licitat beca.
b) Els rebuts originals del curs acadèmic 2008/2009 amb independència que el pagament haja sigut fraccionat.
Article 30. Obtenció d'informació d'ofici
La Direcció General competent en matèria de funció pública, d'ofici, amb l'autorització prèvia del beneficiari, obtindrà de les universitats corresponents la informació sobre la percepció de beques pel beneficiari.
En el cas que en les sol·licituds no consten estes autoritzacions, es requerirà a la persona interessada, a través del tràmit de l'article 14.1, perquè complete el seu expedient i es tindrà per desistit en el cas de no completar-lo, d'acord amb el que disposa l'article 71.1 de la Llei 30/1992, de 26 de novembre.
SECCIÓ 2ª. MODALITAT PROTÈTICA I ORTÉSICA
Article 31. Prestació
1. Esta modalitat consta de les prestacions assenyalades en l'apartat 2 destinades a sufragar les despeses hagudes en ocasió de l'adquisició de pròtesi no cobertes pel sistema de la sanitat pública.
2. Les prestacions són les següents:
a) Prestacions dentàries, amb els límits de l'annex V:
1r Dentadura completa,
2n Dentadura superior o inferior i aparell esquelètic.
3r Pròtesis parcials.
4t Corones.
5t Endodòncies.
6t Obturacions o empastats.
7m Reconstruccions.
8u Implants osteointegrats.
9é Fèrula de descàrrega, superior, inferior o ambdues.
10é Ortodòncia
11é Tartrectomia o neteja bucal.
12é Periodòncia o raspatge i allisat radicular o neteja de genives, per quadrant.
Prestacions oculars amb els límits de l'annex V:
1r Ulleres graduades.
2n Ulleres bifocals.
3r Ulleres progressives.
4t Renovació de vidres graduats.
5t Renovació de vidres bifocals.
6t Renovació de vidres progressius.
7m Lentilles.
c) Prestacions auditives, amb els límits de l'annex V:
1r Audiòfon, dret, esquerre o ambdós.
2n Aparells de fonació.
d) Prestacions ortèsiques, amb els límits de l'annex V:
1r Plantilles, dreta, esquerra o ambdues.
2n Calçat.
Article 32. Beneficiaris
Podran ser beneficiaris el propi empleat públic i els membres de la unitat familiar.
Article 33. Requisits
1. Per a sol·licitar les ajudes per pròtesis auditives i ortesis es requerix que la seua utilització haja sigut prescrita per la sanitat pública.
2. Per a sol·licitar les ajudes per pròtesis oculars i dentàries no es requerix que la seua utilització haja sigut prescrita per la sanitat pública.
Article 34. Documentació
1. Junt amb la sol·licitud i documentació a què es referixen els articles 8 i 9 es presentarà la documentació següent:
a) informe del facultatiu on prescriga la pròtesi o ortesi al beneficiari, excepte per a les prestacions dentàries i oculars.
b) Factures originals de la despesa, que acrediten el pagament, expedides per facultatius o establiments especialitzats.
c) Per a les pròtesis oculars s'haurà d'aportar, a més, còpia de l'informe acreditatiu de la seua necessitat on s'indique la graduació òptica, el qual podrà ser emés per un facultatiu especialista o per un especialista d'establiment òptic.
2. Només es tindran en compte les factures originals abonades per prestacions que coincidisquen o de les quals puguen inferir-se que es tracta de les de l'article 31.
SECCIÓ 3ª. MODALITAT
PER A TRACTAMENTS ESPECIALS
Article 35. Prestació
Esta modalitat consta d'una prestació que consistirà en el finançament de les despeses per tractaments especials no coberts per la Seguretat Social per a persones amb discapacitats físiques, psíquiques o sensorials amb els límits que, en funció del grau de minusvalidesa, s'establixen en l'annex V.
Article 36. Incompatibilitat
A través d'esta modalitat no es finançaran les despeses cobertes amb les modalitats de les seccions 2ª i 8ª.
Article 37. Beneficiaris
Podran ser beneficiaris el propi empleat públic i els membres de la unitat familiar que acrediten un grau de minusvalidesa igual o superior al 33%.
Article 38. Documentació
Junt amb la sol·licitud i documentació a què es referixen els articles 8 i 9 es presentarà la documentació següent:
a) Informe emés pel centre públic de la necessitat del tractament especial.
b) Certificat, si fa el cas, de la sanitat pública relatiu a la no cobertura per aquella d'estes actuacions o processos sanitaris.
c) Còpia confrontada del certificat del grau de minusvalidesa, sempre que no s'haja aportat com a documentació general.
d) Factures originals de les despeses que acrediten el pagament, expedides per centres o institucions de rehabilitació o ensenyament, així com per professionals especialitzats en tractaments de recuperació o rehabilitació.
SECCIÓ 4ª. MODALITAT PER A ESCOLES
INFANTILS O GUARDERIES
Article 39. Prestació i beneficiaris
1. Esta prestació es destina a finançar les despeses d'educació i menjador dels fills del personal de l'article 4.1 que, com a màxim hagen complit 4 anys, l'any objecte de la convocatòria amb el límit que s'establix en l'annex V.
2. El reconeixement d'esta prestació és incompatible amb el reconeixement de l'ajuda educativa per a estudis no universitaris.
Article 40. Documentació
Junt amb la sol·licitud i documentació a què es referixen els articles 8 i 9 es presentarà la documentació següent:
a) Factures originals, que acrediten el pagament, de les despeses per guarderia i menjador abonats pel sol·licitant en els mesos de l'any objecte de la convocatòria així com, si fa el cas, l'import de la matrícula.
b) Certificats que acrediten que ni el sol·licitant ni el seu cònjuge o parella de fet perceben ajudes del seu ajuntament de residència per les mateixes prestacions.
SECCIÓ 5ª. MODALITAT PER A LLOGUER D'HABITTAGE
Article 41. Prestacions
Esta modalitat consta de dues prestacions regulades cada una d'elles en una subsecció.
SUBSECCIÓ 1ª. PRESTACIÓ D'AJUDA
PER A VÍCTIMES DE VIOLÈNCIA DE GÈNERE
Article 42. Contingut de la prestació
1. Esta prestació consistirà en una ajuda econòmica destinada a sufragar les despeses hagudes durant l'any objecte de la convocatòria per pagaments de lloguer de l'habitatge habitual amb el límit que s'establix en l'annex V.
2. Si el contracte d'arrendament s'haguera celebrat per a compartir l'habitatge diversos arrendataris, al sol·licitant de l'ajuda només se li concedirà la part proporcional de la quantia que li corresponga, segons la seua participació en el pagament del lloguer.
Article 43. Beneficiaris
Únicament podrà acollir-se a esta modalitat d'ajuda el personal de l'article 4.1 que patisca situació de violència de gènere.
Article 44. Requisits
El personal a què es referix l'article 43 podrà sol·licitar esta modalitat d'ajuda si es donen les circumstàncies següents:
a) Que haja sigut dictada una orde de protecció a favor de la víctima de violència de gènere.
b) Que l'habitatge sobre la qual pesa el lloguer objecte de l'ajuda siga la dedicada a residència habitual del sol·licitant.
c) Que no perceba cap ajuda de la Generalitat pel mateix concepte.
d) Que el contracte d'arrendament no s'haja celebrat entre el sol·licitant i el seu cònjuge, parella de fet o familiars dels articles 2.2.d) i 2.2.e).
Article 45. Documentació
Junt amb la sol·licitud i documentació a què es referixen els articles 8 i 9 es presentarà la documentació següent:
a) Còpia confrontada de l'orde de protecció a favor de la víctima de violència de gènere. Excepcionalment, serà títol d'acreditació d'esta situació, l'informe del Ministeri Fiscal que indique l'existència d'indicis que la treballadora afectada és víctima de violència de gènere fins que es dicte l'orde de protecció.
b) Còpia confrontada del contracte d'arrendament amb indicació de l'import que s'ha de satisfer i en el qual ha de constar la referència cadastral del bé immoble arrendat.
En el cas que diversos arrendataris compartisquen l'habitatge caldrà la presentació d'una declaració jurada per part de la resta d'arrendataris que indique l'import que el sol·licitant satisfà.
SUBSECCIÓ 2ª. PRESTACIÓ D'AJUDA
PER A PERSONAL LABORAL FINS A 31 ANYS
Article 46. Contingut de la prestació
1. Esta prestació consistirà en una ajuda econòmica destinada a sufragar les despeses hagudes durant l'any objecte de la convocatòria per pagaments de lloguer d'habitatge habitual amb el límit que s'establix en l'annex V.
2. Si el contracte d'arrendament s'haguera celebrat per a compartir l'habitatge diversos arrendataris, al sol·licitant de l'ajuda només se li concedirà la part proporcional de la quantia que li corresponga, segons la seua participació en el pagament del lloguer.
3. No es contemplaran, a l'efecte d'esta ajuda, els contractes d'arrendament celebrats entre el sol·licitant i el seu cònjuge, parella de fet o familiars dels articles 2.2.d) I 2.2.e).
Article 47. Beneficiaris
Podrà acollir-se a esta modalitat d'ajuda el personal de l'article 4.1 que hagen complit 31 anys o menys durant l'any 2008 no siga propietari d'un habittage en el municipi on residisca o preste els seus servicis i el règim del seu habitage habitual siga el de lloguer.
Article 48. Requisits
El personal a què es referix l'article 47 podrà sol·licitar esta modalitat d'ajuda si es donen les circumstàncies següents:
a) Que el beneficiari haja complit 31 anys o menys durant el 2008.
b) Que l'habitatge sobre la qual pese el lloguer objecte de l'ajuda haurà d'estar dedicat a residència habitual del sol·licitant.
c) Que no perceba cap ajuda de la Generalitat ni de cap altre organisme públic per la mateixa prestació.
d) Que el contracte d'arrendament no s'haja celebrat entre el sol·licitant i el seu cònjuge, parella de fet o familiars dels articles 2.2.d) I 2.2.e).
Article 49. Documentació
Junt amb la sol·licitud i documentació a què es referixen els articles 8 i 9 es presentarà la documentació següent:
a) Còpia confrontada del contracte d'arrendament amb indicació de l'import que s'ha de satisfer i en el que ha de constar la referència cadastral del bé immoble arrendat.
b) En el cas que diversos arrendataris compartisquen l'habitatge caldrà la presentació d'una declaració jurada per part de la resta d'arrendataris que indique l'import que el sol·licitant satisfà.
c) Certificat que acredite que no es percep cap ajuda de la Generalitat o de qualsevol altre organisme públic per la mateixa prestació.
Article 50. Obtenció d'ofici de la informació del cadastre
La firma de la sol·licitud pel sol·licitant implica l'autorització perquè la Direcció General competent en matèria de funció pública obtinga, d'ofici, de la Direcció General del Cadastre, la informació sobre els béns immobles dels quals és propietari el sol·licitant.
En el cas que en les sol·licituds no consten estes autoritzacions, es requerirà de la persona interessada, a través del tràmit de l'article 14.1, perquè complete el seu expedient i es tindrà per desistit, en cas de no completar-lo, d'acord amb els disposat en l'article 71.1 de la Llei 30/1992, de 26 de novembre.
SECCIÓ 6ª. MODALITAT PER A REPRODUCCIÓ ASSISTIDA
Article 51. Prestació i beneficiari
Esta modalitat consta d'una prestació destinada a sufragar les despeses que el personal de l'article 4.1, o el seu cònjuge o parella de fet, haja generat per sotmetre's a tècniques de reproducció assistida regulades en la vigent Llei sobre tècniques de reproducció humana assistida.
Article 52. Requisits
Que les tècniques, proves i tractaments tinguen lloc en centres privats.
Article 53. Documentació
Junt amb la sol·licitud i documentació a què es referixen els articles 8 i 9 es presentarà la factura original, que acredite el pagament, en la que conste la quantia total abonada per les proves realitzades durant l'any objecte de la convocatòria.
SECCIÓ 7ª. MODALITAT PER A GASTOS
PER ADOPCIÓ INTERNACIONAL
Article 54. Prestació i beneficiari
Esta modalitat consta d'una prestació destinada a sufragar part de les despeses generades pel procés d'adopció internacional en què el personal de l'article 4.1 tinga la condició d'adoptant.
Article 55. Documentació
Junt amb la sol·licitud i documentació a què es referixen els articles 8 i 9 es presentarà la fotocòpia del llibre de família o interlocutòria d'adopció.
SECCIÓ 8ª. MODALITAT PER A AL·LÈRGIES
I INTOLERÀNCIES
Article 56. Prestació i beneficiari
1. Esta modalitat consta d'una prestació consistent en una ajuda per a sufragar les despeses d'alimentació especial de les persones amb al·lèrgies o intoleràncies amb el límit màxim que s'establix en l'annex V.
2. La necessitat d'una alimentació especial ha d'haver sigut prescrita per un facultatiu de la sanitat pública.
3. Podrà ser beneficiari qualsevol membre integrant de la unitat familiar.
Article 57. Documentació
Junt amb la sol·licitud i documentació a què es referixen els articles 8 i 9 es presentarà la documentació següent:
a) Còpia confrontada del certificat de la sanitat pública on s'especifique l'al·lèrgia o intolerància que es patix i que justifique la necessitat d'una alimentació especial.
b) Factures originals que acrediten el pagament realitzat per alimentació especial.
Disposició final única. Entrada en vigor
La present orde entrarà en vigor l'endemà de la publicació en el Diari Oficial de la Comunitat Valenciana.
València, 7 de maig de 2009
La consellera de Justícia i Administracions Públiques,
PAULA SÁNCHEZ DE LEÓN GUARDIOLAANNEX II
ALACANT
Direcció Territorial de Justícia i Administracions Públiques
Rambla Méndez Núñez, 41 -Torre Generalitat -
03510 Alacant/Alicante
CASTELLÓ
Direcció Territorial de Justícia i Administracions Públiques
C/ Major, 78 - Casa dels Caragols -
12401 Castelló de la Plana/Castellón de La Plana
VALÈNCIA
Registre General de la Conselleria de Justícia i Administracions Públiques
C/ Santo Cáliz, 2
46453 ValènciaANNEX IV
MEMBRES DE LA COMISSIÓ DEL FONS
D'AJUDES SOCIALS 2008
A) En representació de l'administració del Consell i dels seus organismes autònoms i a proposta de les Direcció General d'Administració Autonòmica:
Presidentes
María López Laso, titular
Inmaculada Medina García, suplent
Secretaris:
Víctor Pascual Sanmartín, titular
Isabel Escolano Lorente, suplent
Vocals:
Josep Sanchis Romo, titular
María Carrascosa Cárcel, titular
Salvador Alamar Real, titular
Ana Cristina Narro Gómez, titular
Ana Mª Domínguez Carrascosa, suplent
Mª Luisa Moreno Arroyo, suplent
Gloria Sevilla Díaz, suplent
Beatriz Font de la Cuadra, suplent
B) En representación de las organizaciones sindicales:
1. A proposta de UGT-PV :
Titulars:
José Vicente Felip Bardoll
Jorge Yuste Báguena
Suplents:
Javier Redomero Barco
Mª José Valenzuela Ribas
2. A proposta de CCOO-PV:
Titulars:
Pilar Pascual Sánchez
Luisa Celda González
Suplents:
Jaume Pardo Piqueres
Víctor Ballesteros García
3. A proposta de CSI-CSIF:
Titulars:
Mª Teresa Avariento Navarro
Enrique Póveda Corbí
Suplents:
Concepción Cárcel Ródenas
Clotilde Gallardo Millán